SISB ต้นทุน-ค่าใช้จ่ายลด ดันกำไร Q3 โตกว่า 60% หนุน 9 เดือนทะลุ 180 ลบ.
SISB ต้นทุน-ค่าใช้จ่ายลด ดันกำไรไตรมาส 3/64 โตกว่า 60% มาที่ 46 ลบ. ส่วนงวด 9 เดือนกำไร 182 ลบ. โต 98% จากปีก่อนมีกำไร 92 ลบ.
SISB ต้นทุน-ค่าใช้จ่ายลด ดันกำไรไตรมาส 3/64 โตกว่า 60% มาที่ 46 ลบ. ส่วนงวด 9 เดือนกำไร 182 ลบ. โต 98% จากปีก่อนมีกำไร 92 ลบ.
18 พ.ย. 2564

บริษัท เอสไอเอสบี จำกัด (มหาชน) หรือ SISB รายงานผลการดำเนินงานงวดไตรมาส 3 และงวด 9 เดือนแรกของปี 2563 มีกำไรสุทธิ ดังนี้

 
โดยบริษัทมีกำไรสุทธิเพิ่มขึ้น เนื่องจากต้นทุนและค่าใช้จ่ายหลักของบริษัทฯ ประกอบด้วยต้นทุนทางการศึกษาและบริการ ค่าใช้จ่ายในการบริหาร ค่าใช้จ่ายอื่น และค่าใช้จ่ายทางการเงิน โดยในไตรมาส 3 ปี 2563 และปี 2564 กลุ่มบริษัทฯ มีต้นทุนและค่าใช้จ่ายรวมจำนวน 237.81 ล้านบาท และจำนวน 212.65 ล้านบาท ตามลำดับ คิดเป็นสัดส่วนต่อรายได้รวมเท่ากับร้อยละ 89.58 และร้อยละ 82.49 ตามลำดับ ดังนี้
ทั้งนี้ ในไตรมาส 3 ปี 2563 และ ปี 2564 กลุ่มบริษัทฯมีต้นทุนทางการศึกษาและบริการจำนวน 167.79 ล้านบาท และจำนวน 140.21 ล้านบาท ลดลง 27.58 ล้านบาทหรือคิดเป็นสัดส่วนร้อยละ 16.44 โดยต้นทุนทางการศึกษาและบริการที่สำคัญของกลุ่มบริษัทฯ ได้แก่ ต้นทุนการจัดการศึกษา และต้นทุนการ บริหารอาคารและสถานที่
ขณะที่บริษัทมีค่าใช้จ่ายในการบริหารจำนวน 61.75 ล้านบาท คิดเป็นร้อยละ 23.95 ของรายได้รวม โดยเป็นค่าใช้จ่ายเกี่ยวกับพนักงานจำนวน 47.59 ล้านบาท ทั้งนี้ สัดส่วนค่าใช้จ่ายในการบริหารต่อรายได้รวมลดลงจากปี 2563 จากร้อยละ 24.52 เป็นร้อยละ 23.95 เนื่องจากการบริหารจัดการของบริษัทฯ ส่งผลให้ค่าใช้จ่ายเกี่ยวกับพนักงานลดลงจากงวดเดียวกันของปีก่อน
 